सीधी- चुनाव की इस वेला में अधिकारी कर्मचारी चुनाव में व्यस्त में है। आदर्श आचार संहिता का हवाला देकर या यूं कहे कि किसी नेता के पास इतना भी समय नहीं कि वे किसानों के हक की बात तो दूर उनके पास जाकर हमदर्दी जता सके। यह चुनाव किसानों के लिए परेशानी का सबब बना हुआ है। रविवार को मौसम की मिजाज ने किसानों को चिंता डाल दिया है। बता दें कि सीधी जिले के चुरहट तहसील अंतर्गत लहिया, पिपराह, डिहुली, कुस्परी समेत कई गांवों में बारिश के साथ ओले गिरने से खरीफ की फसल चैपट हो गई हैं। धान, उड़द, मूंग समेत अनेक अन्य कटी फसले खेतों में सड़ रही या खलिहानों में। ऐसे में किसानों की सुनने वाला कोई नहीं, ये उपरोक्त आरोप युवा पत्रकार एवं किसान नेता उमाशंकर पटेल ने प्रेस विज्ञप्ति के माध्यम से लगाया है।